Miina Järvi

Miina Järvi (sündinud 2. veebruaril 1983) on eesti viiuldaja.

Ta on õppinud viiulit Tallinna Muusikakeskkoolis Ivi Tiviku klassis ja 1995. aastast Soomes Lahtis Pertti Sutineni käe all. 2010. aastal lõpetas ta Sibeliuse Akadeemia (kus oli õppinud Erkki Kantola, hiljem Mari Tampere-Bezrodny klassis). 

2000. aastal saavutas ta II koha kammermuusika konkursil „Juvenalia“ ning III koha ja eripreemia Erkki Melartini kammermuusika konkursil Soomes. Miina Järvi on esinenud solisti, orkestrisolisti ja kammermuusikuna mitmel pool Euroopas ja Venemaal. Näiteks 2013. aastal oli ta Hulencourti solistide kammerorkestri solist Brüsselis, 2012. aastal ERSO ja Järvi Festivaliorkestri solist. 

Ta kuulub ansamblisse Järvi Instrumentalists. 2009. aastast korraldab Miina Järvi kammermuusika festivali Lihula Muusikapäevad ja 2013. aastast FIMM-festivali Fääri saartel.

 Isiklikku 

Tema vanaisa oli Järvide dünastia alusepanija ja dirigent Vallo Järvi, isa oli tšellist Teet Järvi, vanaonu on dirigent Neeme Järvi ning ema on pianist Mari Järvi.

 Välislingid 
 Pilt Miina Järvist
 Järvid sõidavad hiinlaste kõrvu rõõmustama, Postimees, 12. mai 2017
 Miina Järvi Brahmsi scherzo, Youtube, 30. detsember 2010


Kategooria:Eesti viiuldajad
Kategooria:Järvide suguvõsa
Kategooria:Sündinud 1983